Теодор Траянов
Слънчоглед

chitanka.info

Замаяно поглежда

зад облак побледнялата луна,

огреян слънчоглед навежда

загаснал поглед настрана.

Натам белей се сребърна алея,

гирляндите на утрото висят,

от рози, лаври, лилии, ясмин.

Дали днес пак сънувам? — Не, самин

аз бог съм в тоя кът.

И влюбен в слънцето — живея!

Замаяно поглежда

зад облак побледнялата луна,

огреян слънчоглед навежда

загаснал поглед настрана.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.